***PROJEKTS***

***Apbūves tiesības līgums Nr.\_\_\_\_\_\_\_\_\_\_\_\_\_\_\_\_\_***

*Sagatavošanas datums 2025.gada \_\_.\_\_\_\_\_\_\_\_\_\_\_\_*

*Līguma reģistrācijas numuru skatīt dokumenta pielikumā*

*Parakstīšanas datums ir pēdējā pievienotā droša elektroniskā paraksta un tā laika zīmoga datums.*

**Akciju sabiedrība “Latvijas valsts meži”** (turpmāk – LVM), vienotais reģistrācijas Nr.40003466281, tās Nekustamo īpašumu pārvaldes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kurš rīkojas uz Valdes pārpilnvarojuma pamata, (*\_\_\_\_.gada \_\_.\_\_\_\_\_\_\_ pie zvērinātas notāres \_\_\_\_\_\_\_\_\_\_\_\_ izdota pilnvara, iereģistrēta aktu un apliecinājumu reģistrā ar Nr.\_\_\_\_\_\_*), kas izdots, izmantojot ar Zemkopības ministrijas \_\_\_\_\_.gada \_\_.\_\_\_\_\_\_ pilnvaru Nr. \_\_\_\_\_\_\_\_\_\_, piešķirtās pārpilnvarojuma tiesības (turpmāk – Apbūves tiesības piešķīrējs) no vienas puses, un

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ (*fiziskām personām vārds, uzvārds, personas kods/ juridiskajām personām nosaukums, reģistrācijas nr., pārstāvja vārds, uzvārds, amats, kura pārstāvības tiesības – tiesības pārstāvēt atsevišķi, reģistrētas Komercreģistrā, pārbaudītas reģistrā www.lursoft.lv*), (turpmāk – Apbūves tiesīgais)no otras puses,

kopā tekstā saukti – Puses (turpmāk - Puses),

pamatojoties uz izsoles *“Par apbūves tiesības piešķiršanu nekustamā īpašuma “Valsts mežs 5090 011 0022”, kadastra Nr.5090 011 0022, zemes vienības ar kadastra apzīmējumu 5090 014 0026 daļā, Gulbenes novada Stradu pagastā”* \_\_.\_\_.\_\_\_\_\_ apstiprinātajiemrezultātiem un Zemkopības ministrijas \_\_.\_\_.\_\_\_\_ pilnvaru Nr.\_\_ (prot. Nr.\_\_\_)*,*

izsakot savu brīvi radušos gribu, bez maldības, viltus vai spaidiem, noslēdz Apbūves tiesības līgumu (turpmāk – Līgums) par sekojošo:

1. **Līguma priekšmets**
   1. Apbūves tiesības piešķīrējs par maksu nodod un Apbūves tiesīgais pieņem lietošanā valsts zemi ar kopējo platību **0,03 ha** *(platība var tikt precizēta veicot zemes vienības daļas mērniecību)*, kas atrodas Gulbenes novada Stradu pagastā, ir izvietota zemes vienības ar kadastra apzīmējumu 50900140026 daļā un ietilpst nekustamā īpašuma **“Valsts mežs 50900110022”** ar kadastra numuru 50900110022 sastāvā (turpmāk – Zeme), atbilstoši klāt pievienotajai zemes robežu shēmai (Pielikums Nr.1), kas ir Līguma neatņemama sastāvdaļa.
   2. Apbūves tiesības piešķiršanas mērķis – **mobilo sakaru tīkla masta būvniecība un ekspluatācija**, ar tiesībām veikt Vispārīgajos būvnoteikumos noteikto 2. un 3. grupas inženierbūvju būvniecību atbilstoši teritorijas attīstības plānošanas dokumentu nosacījumiem.
   3. Īpašuma tiesības uz Zemi (kadastra nr. 50900110022) nostiprinātas uz valsts vārda Latvijas Republikas Zemkopības ministrijas personā Vidzemes rajona tiesas Stradu pagasta zemesgrāmatas nodalījumā Nr. 100000426664.
   4. Zemes robežas Apbūves tiesīgajam dabā ir ierādītas un tās ir zināmas.
   5. Uz Zemes neatrodas ēkas un būves.
   6. Zeme nav apgrūtināta ar aprobežojumiem.
   7. Uz Apbūves tiesībai nodotās Zemes atrodas mežs ar mežaudzes sastāvu, kas pievienots Pielikumā Nr.4*.*
   8. Par Zemi ir noslēgts medību tiesību nomas līgums ar medību kolektīvu - SIA “3 KURMJI” (reģ.nr. \_\_\_\_\_\_\_\_\_\_\_\_\_\_\_\_\_).
   9. Par Zemes nodošanu Apbūves tiesīgajam lietošanā un apsaimniekošanā tiek sastādīts un abpusēji parakstīts Zemes nodošanas - pieņemšanas akts, kas parakstīts elektroniski ar drošu elektronisko parakstu un satur laika zīmogu. Pēc abpusējas parakstīšanas Zemes nodošanas - pieņemšanas akts tiek pievienots kā Līguma pielikums Nr.2.
2. **Līguma termiņš**
   1. Līgums stājas spēkā ar tā parakstīšanas brīdi un ir spēkā 30 (*trīsdesmit*) gadus, t.i. līdz 2055.gada \_\_.\_\_\_\_\_\_\_\_\_\_\_.
3. **Maksājumi un līgumsods**
   1. Apbūves tiesības maksa par Līguma 1.1.punktā minētās Zemes lietošanu gadā ir **\_\_\_,\_\_ EUR** (\_\_\_\_\_\_\_\_ euro un \_\_\_ centi), tai skaitā:
      1. maksa par apbūves tiesības piešķiršanu, kas noteikta atbilstoši izsoles *“Par apbūves tiesības piešķiršanu nekustamā īpašuma “Par apbūves tiesības piešķiršanu nekustamā īpašuma “Valsts mežs 5090 011 0022”, kadastra Nr.5090 011 0022, zemes vienības ar kadastra apzīmējumu 5090 014 0026 daļā, Gulbenes novada Stradu pagastā”* \_\_.\_\_.\_\_\_\_ apstiprinātajiem rezultātiem - \_\_\_\_,\_\_\_ EUR (\_\_\_\_\_\_\_\_\_\_ euro un \_\_\_\_ centi);
      2. nekustamā īpašuma nodokļa kompensācija 1.5% apmērā no Zemes kadastrālās vērtības – 0,07 EUR (nulle euro un septiņi centi);
      3. pievienotās vērtības nodoklis atbilstoši spēkā esošajai nodokļa likmei (21%) – \_\_\_,\_\_\_ EUR (\_\_\_\_\_\_\_ euro un \_\_\_\_ centi).
   2. Ja Latvijas Republikā mainās nodokļu normatīvais regulējums, Apbūves tiesības piešķīrējs izraksta rēķinu atbilstoši valstī spēkā esošajām nodokļu likmēm uz rēķina izrakstīšanas brīdi.
   3. Apbūves tiesīgais kompensē Apbūves tiesības piešķīrēja pieaicinātā neatkarīgā vērtētāja atlīdzības summu 690,00 (seši simti deviņdesmit euro un nulle centi), kam papildus maksājams pievienotās vērtības nodoklis 21% apmērā 144,90 EUR (viens simts četrdesmit četri euro un deviņdesmit centi) – izdevumus, kas radušies Apbūves tiesības piešķīrējam, lai noteiktu apbūves tiesības izsoles sākuma cenu.
   4. Drošības nauda 1825,00 EUR (viens tūkstotis astoņi simti divdesmit pieci euro un nulle centi) apmērā, ko Apbūves tiesīgais kā Izsoles pretendents iemaksājis Apbūves tiesības piešķīrēja kontā, saskaņā ar Izsoles nolikuma 7.2. punkta noteikumiem, tiek ieskaitīta Apbūves tiesības maksā un 3.3.punktā minēto izdevumu kompensēšanai.
   5. Apbūves tiesīgais maksā Apbūves tiesības piešķīrējam Apbūves tiesības maksu par katru ceturksni līdz tekošā perioda pēdējai dienai, šo maksājumu veikšanai nepieciešamo naudas summu iemaksājot Apbūves tiesības piešķīrēja norēķinu kontā.
   6. Līdz katra kalendārā ceturkšņa pēdējā mēneša 15.datumam Apbūves tiesības piešķīrējs izraksta rēķinu par maksājamo Apbūves tiesības maksu un izsniedz/nosūta to Apbūves tiesīgajam uz Apbūves tiesīgā šajā Līgumā norādīto e-pasta adresi: \_\_\_\_\_\_\_\_\_. Rēķina nesaņemšana neatbrīvo Apbūves tiesīgo no pienākuma veikt Līgumā noteikto Apbūves tiesības maksas apmaksu Līgumā noteiktajos termiņos. Ja Apbūves tiesīgais dažādu apstākļu dēļ nav saņēmis šajā punktā minētos rēķinus līdz ceturkšņa pēdējā mēneša 20.datumam, Apbūves tiesīgajam ir pienākums nekavējoties par to rakstveidā paziņot Apbūves tiesības piešķīrēju, bet Apbūves tiesības piešķīrējam ir pienākums nekavējoties pēc šāda Apbūves tiesīgā paziņojuma saņemšanas izsniegt/nosūtīt Apbūves tiesīgajam jaunus rēķinus šajā Līguma punktā norādītajā kārtībā.
   7. Ja Apbūves tiesīgais noteiktajā termiņā pilnībā neizpilda Līgumā noteiktās maksājumu saistības, tad tas Apbūves tiesības piešķīrējam maksā līgumsodu 0.1% apmērā no savlaicīgi nesamaksātās summas, par katru nokavēto maksājuma dienu.
   8. Līgumsoda samaksa neatbrīvo Apbūves tiesīgo no pārējo ar šo Līgumu uzņemto saistību vai no tā izrietošo saistību izpildes.
   9. Apbūves tiesības piešķīrējs ir tiesīgs, nosūtot Apbūves tiesīgajam rakstisku paziņojumu vai rēķinu, vienpusēji mainīt Apbūves tiesības maksu vai citu saistīto maksājumu apmēru bez grozījumu izdarīšanas Līgumā:
      1. ja Zemei tiek mainīta kadastrālā vērtība;
      2. ja normatīvie akti paredz citu Apbūves tiesības maksas aprēķināšanas kārtību;
      3. ja ar normatīvajiem aktiem tiek no jauna ieviesti vai palielināti uz Līguma priekšmetu attiecināmie nodokļi un nodevas, vai mainīts ar nodokli apliekamais objekts.
   10. Apbūves tiesības piešķīrējs vienpusēji pārskata Apbūves tiesības maksu ne retāk kā reizi 6 gados, atbilstoši Publiskas personas finanšu līdzekļu un mantas izšķērdēšanas novēršanas likuma prasībām, un maina, ja pārskatītā Apbūves tiesības maksa ir augstāka par noteikto Apbūves tiesības maksu.
   11. Apbūves tiesības maksas noteikšanai pieaicina neatkarīgu vērtētāju. Ja Apbūves tiesības maksa tiek palielināta, Apbūves tiesīgais kompensē Apbūves tiesības piešķīrējam pieaicinātā neatkarīgā vērtētāja atlīdzības summu. Pārskatītā un mainītā Apbūves tiesības maksa stājas spēkā 30 (trīsdesmitajā) dienā pēc Apbūves tiesības piešķīrēja rakstveida paziņojuma nosūtīšanas Apbūves tiesīgajam.
4. **Apbūves tiesības piešķīrēja pienākumi un tiesības**
   1. Apbūves tiesības piešķīrējs apņemas Līguma darbības laikā nepasliktināt Apbūves tiesīgā lietošanas tiesības uz Zemi vai jebkādu daļu no tās un apņemas netraucēt Apbūves tiesīgo lietot to.
   2. Apbūves tiesības piešķīrējam jebkurā laikā ir tiesības pārliecināties vai Apbūves tiesīgais ievēro visas ar šo Līgumu uzņemtās saistības, tai skaitā apsekot Zemi dabā un aizpildīt apsekošanas aktu.
   3. Apbūves tiesības piešķīrējs palielina Līgumā noteikto Apbūves tiesības maksu, piemērojot koeficientu 1.5, ja Apbūves tiesīgais ir veicis nelikumīgu būvniecību uz Zemes. Norādītais koeficients piemērojams uz laiku līdz pārkāpuma novēršanai t.i. nelikumīgi uzbūvēto objektu nojaukšanai.
   4. Apbūves tiesības piešķīrējs palielina Līgumā noteikto Apbūves tiesības maksu, piemērojot koeficientu 1.5, ja Līgumā ir paredzētas tiesības Apbūves tiesīgajam uz lietošanā nodotās zemes celt ēkas (būves) kā patstāvīgus īpašuma objektus uz Apbūves tiesības laiku, bet uzceltās ēkas (būves) 2 (divu) mēnešu laikā pēc to nodošanas ekspluatācijā nav ierakstītas zemesgrāmatā Apbūves tiesības nodalījumā. Norādītais koeficients piemērojams uz laiku līdz pārkāpuma novēršanai (t.i. līdz ēku (būvju) ierakstīšanai zemesgrāmatā Apbūves tiesības nodalījumā).
   5. Apbūves tiesības piešķīrējam ir tiesības veikt mežaudžu stāvokļa novērtēšanu Apbūves tiesībai nodotajās platībās, kas nav atmežotas Latvijas Republikas normatīvajos aktos noteiktajā kārtībā. Ja Apbūves tiesīgā veikto darbību rezultātā ir radušies mežaudžu bojājumi, Apbūves tiesības piešķīrējs aprēķina radušos zaudējumus un piestāda rēķinu Apbūves tiesīgajam atmaksāšanai.
   6. Apbūves tiesības piešķīrējam vai viņa līgumpartnerim Līguma darbības laikā ir tiesības izmantot Zemi Apbūves tiesības piešķīrēja apsaimniekošanā esošo valsts meža zemju ugunsapsardzības pasākumu nodrošināšanai. Gadījumā, ja Zemi nepieciešams izmantot ārkārtas situāciju novēršanai un /vai ugunsapsardzības pasākumu nodrošināšanai  Apbūves tiesības piešķīrēja apsaimniekošanā esošajās meža zemēs, Apbūves tiesības piešķīrējs ir tiesīgs izmantot Zemi bez iepriekšēja brīdinājuma vai saskaņojuma ar Apbūves tiesīgo.
   7. Apbūves tiesības piešķīrējam ir pienākums nodrošināt Apbūves tiesīgo ar informāciju par saglabājamajām dabas vērtībām, ja tādas tiek konstatētas Līguma darbības laikā.
   8. Apbūves tiesības piešķīrējam, izvērtējot lietderības apsvērumus, ir tiesības prasīt Apbūves tiesības pārdošanu piespiestā izsolē vai prasīt Apbūves tiesības izbeigšanu pirms Apbūves tiesības termiņa beigām normatīvajos aktos norādītajos gadījumos.
5. **Apbūves tiesīgā pienākumi un tiesības**
   1. Apbūves tiesīgā pienākums ir godprātīgi pildīt šajā Līgumā, normatīvajos tiesību aktos noteiktos pienākumus, precīzi laikā un pilnīgi norēķināties ar Apbūves tiesības piešķīrēju par Zemes lietošanu.
   2. Apbūves tiesīgais ir tiesīgs izmantot Zemi, ievērojot Līguma noteikumus un zemes lietotāja vispārīgos pienākumus, tai skaitā:
      1. izmantot Zemi atbilstīgi tiem mērķiem un noteikumiem, kādiem tā nodota Apbūves tiesīgā lietošanā;
      2. sakopt un uzturēt kārtībā lietošanā nodoto Zemi. Iespēju robežās pasargāt Zemi no ūdens erozijas un vēja erozijas, ar savu darbību neizraisīt zemes applūšanu ar notekūdeņiem, tās pārpurvošanos vai sablīvēšanos, nepieļaut piesārņošanu ar ražošanas un/vai sadzīves atkritumiem, ķīmiskajām vielām un no citiem zemi postošiem procesiem;
      3. uzturēt Zemes robežu identifikācijas punktus - dabā nostiprinātās robežzīmes, nodrošināt to atjaunošanu, ja saimnieciskās darbības rezultātā robežpunkts un tā nostiprinājuma veids (kupica) tiek bojāts vai iznīcināts;
      4. veicot darbus, kas saistīti ar zemes lietojuma veida maiņu, noņemt auglīgo augsnes slāni un izmantot to zemes rekultivācijai vai tās auglības palielināšanai;
      5. ievērot ugunsdrošības noteikumus un izmantojot Nomnieka rīcībā esošo tehniku un cilvēku resursus, pēc iespējas piedalīties ugunsgrēku dzēšanā;
      6. ievērot Līguma 1.6. punktā noteiktos Zemes aprobežojumus.
   3. Apbūves tiesīgajam laikā un pilnībā jāmaksā Līgumā noteiktā Apbūves tiesības maksa un pievienotās vērtības nodoklis, kā arī citi nodokļi un nodevas, kas var tikt attiecināti uz Apbūves tiesībai nodoto Zemi.
   4. Apbūves tiesīgais ir pilnībā atbildīgs par visu ar Līgumu uzņemto saistību un pienākumu izpildīšanu. Apbūves tiesīgajam ir pienākums atlīdzināt jebkādus zaudējumus, kas radušies citiem zemes lietotājiem, Apbūves tiesības piešķīrējam, sabiedrībai vai videi Apbūves tiesīgā vainas, prettiesiskas rīcības (darbības vai bezdarbības) dēļ.
   5. Apbūves tiesīgajam aizliegts ar šo Līgumu noteiktās Apbūves tiesības bez Apbūves tiesības piešķīrēja rakstiskas piekrišanas atsavināt vai apgrūtināt ar lietu tiesībām, vai kā citādi izmantot darījumos ar trešajām personām. Visa atbildība par Līgumā noteiktajām saistībām saglabājas Apbūves tiesīgajam.
   6. Apbūves tiesīgais, atbilstoši Līguma 1.2. punktā noteiktajam apbūves mērķim, ar būvniecību saistīto plānošanas, projektēšanas dokumentāciju sagatavo un būvdarbus veic ievērojot vispārējo būvniecību reglamentējošo normatīvo aktu prasības un speciālo būvnoteikumu prasības.
   7. Apbūves tiesīgajam ir pienākums pieprasīt Tehniskos noteikumus no Apbūves tiesības piešķīrēja un būvniecības ieceres dokumentāciju (būvprojektu) pirms iesniegšanas būvvaldē vai institūcijā, kura veic būvvaldes funkcijas, saskaņot ar Apbūves tiesības piešķīrēju Būvniecības informācijas sistēmā (BIS).
   8. Dokumentāciju, kas saistīta ar būvniecībai nepieciešamās meža zemes lietošanas veida maiņu un zemes atmežošanu, atbilstoši pušu saskaņotai tehniskai dokumentācijai un normatīvo aktu prasībām, kārto Apbūves tiesīgais. Apbūves tiesīgā pienākums ir segt visas izmaksas, kas saistītas ar Zemes lietošanas veida maiņu, administratīvajām un juridiskajām procedūrām un iesniegt Apbūves tiesības piešķīrējam:
      1. atmežojamās meža zemes izvietojuma skici, ko izgatavojis mērnieks (*zemes kadastrālajā uzmērīšanā sertificēta persona*) atbilstoši normatīvajiem aktiem par zemes kadastrālo uzmērīšanu - plāna oriģinālizdruku vai plāna digitālo versiju .shp un .dwg /.dgn formātā, kā arī nodrošina atmežojamās platības robežu marķēšanu apvidū;
      2. ar atmežošanu izraisīto negatīvo seku kompensācijas samaksu apliecinoša dokumenta kopiju vai Valsts meža dienesta izsniegtu dokumentu par kompensācijas nepiemērošanu;
      3. administratīvo aktu (paskaidrojuma raksts vai būvatļauja ar atzīmi par būvdarbu uzsākšanas nosacījumu izpildi).
   9. Mežizstrādes darbus Zemes atbrīvošanai no kokiem nodrošina Apbūves tiesības piešķīrējs. Ciršanas apliecinājuma saņemšana un koku ciršana atmežojamajā platībā tiek organizēta 3 (trīs) mēnešu laikā no dienas, kad Apbūves tiesīgais ir iesniedzis Līguma 5.8.punktā norādītos dokumentus, ievērojot meža darbu termiņu ierobežojumus un ciršanas apstākļus.
   10. Nocirstie koki (t.sk. atbilstoši sortimentu specifikācijai sagatavotie kokmateriāli) ir Apbūves tiesības piešķīrēja īpašums.
   11. Apbūves tiesīgajam ir pienākums iesniegt Apbūves tiesības piešķīrējam dokumentācijas kopijas par būvniecības pabeigšanu:
       1. objekta topogrāfisko izpildmērījumu vai ēku un inženierbūvju kadastrālās uzmērīšanas lietas;
       2. Būvvaldes izdota administratīvā akta izdruku no BIS par objekta (ēkas/būves vai inženierbūves) pieņemšanu ekspluatācijā – 5 (piecu) darba dienu laikā no tā apstiprināšanas dienas.
   12. Apbūves tiesīgajam ir pienākums apbūves tiesības līguma darbības laikā uzceltās ēkas/būves 2 (divu) mēnešu laikā pēc to nodošanas ekspluatācijā ierakstīt zemesgrāmatā Apbūves tiesības nodalījumā.
   13. Apbūves tiesības piešķīrējam piederoša transporta infrastruktūra (meža autoceļi un dabiskās brauktuves) ekspluatējama atbilstoši AS “Latvijas valsts meži” Meža infrastruktūras objektu ekspluatācijas noteikumiem (pieejami elektroniski LVM mājas lapā: <https://www.lvm.lv/images/lvm/biznesam/ligumu-pielikumi/visparigie/mio-en-2022.pdf>). Darbības, kas paredz lielgabarīta tehnikas pārvietošanos pa meža autoceļiem un dabiskām brauktuvēm (būvniecības darbi, iekārtu transportēšanas darbi, uc.), atsevišķi rakstiski saskaņojamas ar Apbūves tiesības piešķīrēju. Apbūves tiesības piešķīrēja pārstāvis un Apbūves tiesīgā pārstāvis, pieaicinot attiecīgos speciālistus, nepieciešamības gadījumā veic meža autoceļu tehniskā stāvokļa novērtēšanu un foto dokumentēšanu, un noslēdz līgumu par ceļu izmantošanu.
   14. Apbūves tiesīgajam ir pienākums saglabāt normatīvajos aktos un AS “Latvijas valsts meži” noteiktās dabas vērtības. Ja Līguma darbības laikā Apbūves tiesīgais konstatē neatzīmētu putna ligzdu, kuras diametrs pārsniedz 50 cm, Apbūves tiesīgais nekavējoties par konkrētajiem apstākļiem informē Apbūves tiesības piešķīrēju, kurš izvērtējot apstākļus ir tiesīgs pieņemt Apbūves tiesīgajam saistošu lēmumu.
   15. Apbūves tiesīgajam ir pienākums ievērot visus atbilstošos, tajā skaitā, ar darba drošību, ugunsdrošību un vides aizsardzību saistītos normatīvos aktus; kā arī ievērot LVM noteiktās „Prasības vides piesārņojuma samazināšanai” un „ Vides aizsardzības prasības meža darbos”, dokuments pieejams LVM tīmekļa vietnē: <https://www.lvm.lv/biznesa-partneriem/ligumu-pielikumi-un-noteikumi?scope=visparigie+ni-pielikumi+mernieciba+zemes-noma+servituti>.
   16. Apbūves tiesīgais apņemas ievērot meža apsaimniekošanas standartos noteiktos principus (sertifikācijas standarti pieejami tīmekļa vietnē https://www.lvm.lv/par-mums/korporativa-parvaldiba/sertifikacija), kas saistīti ar Līgumā noteikto zemes izmantošanas mērķi.
   17. Līdz objekta iežogošanai, atbilstoši Latvijas Republikas normatīvo aktu prasībām, Apbūves tiesīgajam nav tiesību ierobežot Apbūves tiesības piešķīrēja darbinieku vai tā līgumpartneru pārvietošanos lietošanā nodotajā Zemē, kas saistīta ar darba pienākumu veikšanu un/vai noslēgto līgumsaistību izpildes nodrošināšanu mežsaimniecisko darbību vai meža apsaimniekošanas darbu veikšanu.
   18. Apbūves tiesīgajam nav tiesību rīkoties ar mežu, kas atrodas uz Zemes, tai skaitā veikt mežizstrādes un mežsaimnieciskos darbus.
   19. Apbūves tiesīgajam ir pienākums novērst pārkāpumus Apbūves tiesības piešķīrēja norādītajā termiņā.
   20. Apbūves tiesīgajam ir pienākums 6 (sešu) mēnešu laikā vai citā Apbūves tiesības piešķīrēja norādītajā termiņā, nojaukt nelikumīgi uzbūvētas ēkas/būves.
   21. Apbūves tiesīgais atlīdzina visus zaudējumus, kas radušies Apbūves tiesības piešķīrējam saistībā ar uz Apbūves tiesības pamata uzcelto būvju un inženierbūvju nojaukšanu, ja tas Līgumā noteiktajā laikā nenojauc uzceltās būves un inženierbūves.
   22. Apbūves tiesīgajam ir pienākums 5 (piecu) darba dienu laikā rakstiski informēt Apbūves tiesības piešķīrēju par to, ka ir pieņemts tiesas nolēmums par Apbūves tiesīgā maksātnespējas procesa uzsākšanu.
   23. Apbūves tiesīgais sedz visus ar apbūves tiesības nostiprināšanu zemesgrāmatā saistītos izdevumus, tai skaitā izdevumus par zemes vienības daļas uzmērīšanu, nostiprinājuma lūguma notariālu apliecināšanu un zemesgrāmatas kancelejas nodevas.
   24. Apbūves tiesīgais apņemas ievērot Līgumpartnera rīcības kodeksu (Pielikums Nr.3).
6. **Līguma noteikumu maiņa un strīdu izskatīšanas kārtība**
   1. Attiecības, kas nav paredzētas šajā Līgumā, tiek noteiktas saskaņā ar Latvijas Republikā spēkā esošajiem tiesību aktiem.
   2. Ja spēkā stājas normatīvais tiesību akts, kurš paredz, nosaka vai uzliek savādākus Apbūves tiesīgā un Apbūves tiesības piešķīrēja tiesības un pienākumus, tad Līgumā izdarāmi attiecīgi grozījumi saskaņā ar šī normatīvā tiesību akta noteikumiem.
   3. Pusēm rakstveidā vienojoties, Līgumā var tikt izdarīti jebkādi grozījumi un papildinājumi.
   4. Šis līgums ir saistošs abām Pusēm, kā arī abu Pušu tiesību pārņēmējiem, mantiniekiem. Tiesību pārņēmējiem 30 dienu laikā Līgums jānoslēdz no jauna.
   5. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta, strīds izskatāms Baltijas starptautiskajā šķīrējtiesā viena tiesneša sastāvā saskaņā ar šīs tiesas reglamentu vai Latvijas Republikas tiesā atbilstoši spēkā esošajiem normatīvajiem tiesību aktiem, pēc prasītāja izvēles.
7. **Līguma izbeigšana**
   1. Šis Līgums izbeidzas un zaudē savu likumīgo spēku:
      1. iestājoties Līguma 2.1.punktā noteiktajam Līguma termiņam;
      2. pusēm rakstveidā vienojoties, pirms Līguma termiņa beigām;
      3. uz Apbūves tiesības pamata būvētā ēkas/būves gājušas bojā un Apbūves tiesīgais tās neatjauno;
      4. Latvijas Republikas normatīvo tiesību aktos noteiktajās procedūrās, kas saistītas ar Apbūves tiesības mērķi, tiek saņemts atzinums, ka Zemi nav iespējams izmantot Līgumā noteiktajam mērķim;
      5. tā izbeigšanas gadījumos saskaņā ar Līguma turpmākajiem noteikumiem.
   2. Apbūves tiesības piešķīrējs ir tiesīgs vienpusēji izbeigt Līgumu, neatlīdzinot zaudējumus, ja:
      1. Apbūves tiesīgais šajā Līgumā noteiktajos termiņos pilnā vai daļējā apmērā nemaksā Līgumā noteikto Apbūves tiesības maksu un citus Līgumā paredzētos maksājumus;
      2. Apbūves tiesīgais izmanto Apbūves tiesībai nodoto Zemi citiem mērķiem nekā Līguma 1.2. punktā minētajiem;
      3. Apbūves tiesīgais neievēro vai neizpilda normatīvo tiesību aktu prasības, un/vai pārkāpj jebkuru no šī Līguma noteikumiem, un pēc Apbūves tiesības piešķīrēja rakstveida brīdinājuma saņemšanas, nenovērš tajā norādīto pārkāpumu Apbūves tiesības piešķīrēja norādītajā termiņā;
      4. Apbūves tiesīgais Apbūves tiesību bez Apbūves tiesības piešķīrēja rakstveida piekrišanas atsavina, apgrūtina ar lietu tiesībām, vai kā citādi izmanto darījumos ar trešajām personām;
      5. Apbūves tiesīgais 6 (sešu) mēnešu laikā vai citā Apbūves tiesības piešķīrēja norādītajā termiņā nenojauc nelikumīgi uzbūvētas būves vai inženierbūves.
      6. Apbūves tiesīgais vai ar to saistītās personas tiek iekļautas Apvienoto Nāciju Organizācijas vai Eiropas Savienības, vai citas starptautiskās organizācijas, kuras dalībvalsts ir Latvijas Republika, sankciju sarakstos un uz to tiek piemērotas sankcijas Latvijas Republikas normatīvajos aktos noteiktajā kārtībā.
   3. Apbūves tiesību piešķīrējam ir tiesības, par to rakstiski informējot Apbūves tiesīgo, termiņā, kas nav īsāks par 6 (sešiem) mēnešiem, prasīt Apbūves tiesības izbeigšanu pirms Apbūves tiesības termiņa beigām, neatlīdzinot Apbūves tiesīgajam zaudējumus, kas saistīti ar Līguma pirmstermiņa izbeigšanu, ja neapbūvētā Zeme nepieciešama sabiedrības vajadzību nodrošināšanai vai normatīvajos aktos noteikto publisko funkciju veikšanai vai to nosaka citi Latvijas Republikas un tai saistošie normatīvie akti.
   4. Ja šis Līgums tiek izbeigts pirms termiņa notecēšanas, tad uz priekšu samaksātā Līgumā noteiktā Apbūves tiesības maksa netiek atgriezta.
   5. Pusēm atsevišķi vienojoties vismaz 1 (vienu) gadu pirms Līguma izbeigšanās, uz Zemes Apbūves tiesīgā uzbūvētās ēkas un būves, izvērtējot lietderības apsvērumus, var tikt nodotas Apbūves tiesības piešķīrējam. Nododamām ēkām un būvēm jābūt labā tehniskā stāvoklī. Ja ēku un būvju tehniskais stāvoklis ir neapmierinošs, vai to nodošana Apbūves tiesības piešķīrējam nav lietderīga, Apbūves tiesīgajam tās jānojauc un jāveic Zemes sakārtošana par saviem līdzekļiem.
   6. Pēc Līguma izbeigšanās uz Apbūves tiesības pamata uzbūvētās ēkas un būves beidz pastāvēt kā patstāvīgs Apbūves tiesīgā īpašuma objekts. Ja Apbūves tiesīgais uz Zemes uzbūvētās ēkas un būves nav nojaucis, Apbūves tiesības piešķīrējs pēc saviem ieskatiem var lemt par ēku un būvju nojaukšanu, kas veicama par bijušā Apbūves tiesīgā līdzekļiem, vai par ēku un būvju iekļaušanu Zemes īpašuma sastāvā.
   7. Pēc Līguma attiecību izbeigšanās, Apbūves tiesības piešķīrēja rakstiskā uzaicinājumā norādītajā termiņā (ne ilgāka kā 30 (trīsdesmit) dienas) Apbūves tiesīgais nodod Apbūves tiesības piešķīrējam Zemi ar nodošanas - pieņemšanas aktu.
   8. Ja pēc Līguma attiecību izbeigšanās, un Apbūves tiesības piešķīrēja uzaicinājumā norādītajā termiņā Zeme netiek nodota Apbūves tiesības piešķīrējam saskaņā ar Līguma 7.7.punktu, bijušais Apbūves tiesīgais par Zemes nodošanas nokavējumu Apbūves tiesības piešķīrējam maksā līgumsodu 0.1% apmērā no pēdējā gada Apbūves tiesības maksas par katru nokavēto dienu.
   9. Ja Apbūves tiesīgais pēc Apbūves tiesības piešķīrēja rakstiska uzaicinājuma neierodas uz Zemes nodošanas - pieņemšanas akta parakstīšanu, Apbūves tiesības piešķīrējs vienpusēji pieņem Zemi. Visa tajā brīdī uz Zemes esošā kustamā manta tiks uzskatīta par pamestu mantu un Apbūves tiesības piešķīrējs būs tiesīgs pārņemt to savā īpašumā.
   10. Nododot Zemi atpakaļ Apbūves tiesības piešķīrējam, Apbūves tiesīgajam ir pienākums atbrīvot Zemi no Apbūves tiesīgā īpašumā un turējumā esošām kustamām lietām.
   11. Apbūves tiesīgais piekrīt, ka jebkura Apbūves tiesīgā kustama manta, kas pēc Zemes nodošanas - pieņemšanas akta parakstīšanas atradīsies uz Zemes, tiks atzīta par pamestu mantu un Apbūves tiesības piešķīrējs būs tiesīgs pārņemt to savā īpašumā. Visus izdevumus, kas saistīti ar kustamās mantas pārņemšanu (tai skaitā izvešanu utt.) apņemas segt Apbūves tiesīgais.
   12. Jebkādā veidā izbeidzoties Līguma attiecībām starp Pusēm, Apbūves tiesības piešķīrējam nav jāatlīdzina jebkādi izdevumi, kas radušies Apbūves tiesīgajam, lietojot Zemi.
   13. Puses vienojas, ka Līguma laikā celtās Apbūves tiesīgā ēkas un būves nav uzskatāmas par nepieciešamiem un derīgiem izdevumiem, ko Apbūves tiesīgais ir taisījis lietošanā nodotai lietai un Apbūves tiesības piešķīrējam nav jāatlīdzina Apbūves tiesīgā izdevumi šajā sakarā.
8. **Nepārvarama vara**
   1. Puses nav atbildīgas par savu saistību neizpildi, ja tā radusies nepārvaramas varas vai ārkārtas apstākļu ietekmes rezultātā, kurus attiecīgā Puse nevarēja ne paredzēt, ne novērst, ne ietekmēt, un par kuru rašanos tā nenes atbildību, t.sk., stihiskas nelaimes, zemestrīces, plūdi, ugunsgrēki, kara darbība, blokāde, civiliedzīvotāju nemieri, streiki, kā arī Pusēm saistoši normatīvie akti, t.sk. ierobežojumi/aizliegumi dabas aizsardzības nolūkos, saskaņā ar kuriem Pusēm nav iespējas izpildīt Līgumā noteiktās saistības. Par šādu apstākļu iestāšanos Pusei ir nekavējoties, bet ne vēlāk kā 5 (piecu) darba dienu laikā (minētais termiņš neattiecas uz konstatētām dabas vērtībām), rakstveidā jāpaziņo otrai Pusei, pretējā gadījumā atsaukšanās uz nepārvaramu varu ir uzskatāma par nepamatotu.
   2. Ja iestājas nepārvarama vara vai ārkārtas apstākļi, Līguma saistības tiek pagarināts par laika periodu, no nepārvaramas varas vai ārkārtas apstākļu iestāšanās, līdz to seku novēršanas brīdim.
   3. Ja nepārvarama vara vai ārkārtas apstākļi un to sekas turpina darboties ilgāk par 3 (trīs) mēnešiem, Puses iespējami drīz sāk sarunas par Līguma izpildes alternatīviem variantiem vai arī izbeidz Līgumu.
9. **Pārējie noteikumi**
   1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu un abpusēji izdevīgu.
   2. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja:
      1. abas Puses pirms šajā Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
      2. kādas no Pusēm saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Uzņēmumu reģistrā. Pusei, kuras saistību tiesības pārņemtas, ir pienākums nekavējoties paziņot elektroniski uz sekojošu e-pasta adresi: [lvm@lvm.lv](mailto:lvm@lvm.lv) (gadījumā, ja puse, kuras saistību tiesības tiek pārņemtas ir Apbūves tiesīgais), \_\_\_\_\_\_\_\_\_ (gadījumā, ja Puse, kuras saistību tiesības ir pārņemtas ir Apbūves tiesības piešķīrējs) un 3 (trīs) dienu laikā rakstiski informēt otru Pusi par saistību tiesību pārņemšanas tiesisko pamatu un saistību tiesību pārņēmēju.
   3. Šis Līgums sastādīts latviešu valodā uz 7 (septiņām) lapām ar 4 (četriem) pielikumiem, parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks*.*
   4. Līguma parakstīšanas brīdī tam ir sekojoši pielikumi, kas ir Līguma neatņemamas sastāvdaļas:
      1. Pielikums Nr.1- Zemes robežu shēma (kurā norādīts plāna mērogs);
      2. Pielikums Nr.2 - Zemes nodošanas - pieņemšanas akts;
      3. Pielikums Nr.3 - Līgumpartnera rīcības kodekss;
      4. Pielikums Nr.4 - Nogabalu apraksts par mežaudzes sastāvu.
   5. Pušu pārstāvji:
      1. Apbūves tiesības piešķīrēja pārstāvis: Zemes lietojuma speciāliste \_\_\_\_,  mob. tālr. \_\_\_\_\_\_, e-pasts: \_\_\_\_\_[\_\_\_\_](mailto:_______@lvm.lv), kura ir atbildīga par Līguma administrēšanu Apbūves tiesības piešķīrēja vārdā;
      2. Apbūves tiesīgā pārstāvis: \_\_\_\_\_\_\_\_\_\_\_\_\_, mob. tālr. \_\_\_\_\_\_\_\_\_\_, e-pasts: [\_\_\_\_\_\_\_\_](mailto:ofiss@augstceltne.lv), kurš ir atbildīgs par Līguma administrēšanu Apbūves tiesīgā vārdā.
   6. Puses apliecina, ka katras no Pusēm iesniegtos personas datus drīkst apstrādāt tikai šajā Līgumā noteiktajiem mērķiem un saskaņā ar spēkā esošo normatīvo aktu prasībām, kā arī Puses apņemas neuzglabāt personas datus ilgāk, kā tas nepieciešams mērķim, kam tie ir nodoti.
   7. Puses ir atbildīgas par katras Puses darbinieku, kas norādīti Līgumā vai tiks iesaistīti Līguma izpildē, datu apstrādes tiesiskā pamata nodrošināšanu atbilstoši normatīvo aktu prasībām.
   8. Visi paziņojumi, pieprasījumi, iesniegumi, tai skaitā rēķini, šī Līguma sakarā nosūtāmi uz zemāk minētajām adresēm (ievērojot Līguma 9.9. punkta nosacījumus), un tiek uzskatīti par saņemtiem, kad nogādāti personīgi vai pa faksu ar saņemšanas apstiprinājumu, vai septiņas dienas pēc tam, kad nosūtīti pa pastu Latvijas teritorijā ierakstītā vēstulē. Ja Puse par juridiskās adreses vai adreses korespondences saņemšanai maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi tiek uzskatīti par saņemtiem, ja tie tika nosūtīti uz Latvijas Republikas Komercreģistrā ierakstīto Puses juridisko adresi (*juridiskām personām*) vai uz Līgumā norādīto Apbūves tiesīgā adresi (*fiziskām personām*). Cita veida paziņojumi Pusei nav saistoši.
   9. Puses vienojas, ka rēķini tiks sagatavoti elektroniski, būs derīgi bez paraksta un Apbūves tiesīgajam tiks nosūtīti uz Apbūves tiesīgā šajā Līgumā norādīto elektroniskā pasta adresi. Apbūves tiesīgajam ir pienākums 5 (piecu) dienu laikā rakstiski informēt Apbūves tiesības piešķīrēju par sava elektroniskā pasta adreses maiņu, pretējā gadījumā Apbūves tiesības piešķīrēja izrakstītie rēķini tiks uzskatīti par saņemtiem, ja tie nosūtīti uz Līgumā norādīto Apbūves tiesīgā elektroniskā pasta adresi.
   10. Mainot savu nosaukumu, adresi, citus rekvizītus, vai mainījusies cita būtiska informācija, kas var ietekmēt Līguma pienācīgu izpildi, Puses apņemas rakstiski nekavējoties par to paziņot otrai Pusei. Puses uzņemas pilnu atbildību par šī pienākuma savlaicīgu nepildīšanu.
   11. Šis Līgums pilnībā apliecina Pušu vienošanos. Nekādi mutiski papildinājumi netiks uzskatīti par šī Līguma noteikumiem. Pēc šī Līguma parakstīšanas visa iepriekšējā sarakste un vienošanās, līgumi zaudē spēku.
10. ***Pušu juridiskās adreses un rekvizīti:***

***Apbūves tiesības piešķīrējs: Apbūves tiesīgais:***

|  |  |
| --- | --- |
| **AS “Latvijas valsts meži”**  *Reģ. Nr.: 40003466281*  *Vaiņodes iela 1, Rīga, LV –1004*  *tālr.* *67610015;*  *e-pasts:* [*lvm@lvm.lv*](mailto:lvm@lvm.lv)*;*  **AS “SEB banka”**,  bankas kods: UNLALV2X  konts  LV10 UNLA 0003 0304 6754 4  \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_ |

*Šis līgums ir parakstīts ar drošu elektronisko parakstu un satur laika zīmogu*

Pielikums Nr.1

Attēls, kurā ir teksts, karte, ekrānuzņēmums

Mākslīgā intelekta ģenerētais saturs var būt nepareizs.

Pielikums Nr.2

# Nodošanas – pieņemšanas akts

(pie \_\_.\_\_.\_\_\_\_\_\_\_ Apbūves tiesības līguma Nr. \_\_\_\_\_\_\_\_\_\_\_\_\_)

*Sagatavošanas datums 2025.gada \_\_.\_\_\_\_\_\_\_\_\_\_\_\_\_\_\_*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Akciju sabiedrība “Latvijas valsts meži”** (turpmāk – LVM), vienotais reģistrācijas Nr.40003466281, tās Nekustamo īpašumu pārvaldes \_\_\_\_\_\_\_\_\_\_\_\_\_\_\_\_\_\_\_, kurš rīkojas uz Valdes pārpilnvarojuma pamata, (*\_\_\_\_.gada \_\_.\_\_\_\_\_\_\_ pie zvērinātas notāres \_\_\_\_\_\_\_\_\_\_\_\_ izdota pilnvara, iereģistrēta aktu un apliecinājumu reģistrā ar Nr.\_\_\_\_\_\_*), kas izdots, izmantojot ar Zemkopības ministrijas \_\_\_\_\_.gada \_\_.\_\_\_\_\_\_ pilnvaru Nr. \_\_\_\_\_\_\_\_\_\_, piešķirtās pārpilnvarojuma tiesības (turpmāk – Apbūves tiesību piešķīrējs) no vienas puses, un

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ (*fiziskām personām vārds, uzvārds, personas kods/ juridiskajām personām nosaukums, reģistrācijas nr., pārstāvja vārds, uzvārds, amats, kura pārstāvības tiesības – tiesības pārstāvēt atsevišķi, reģistrētas Komercreģistrā, pārbaudītas reģistrā www.lursoft.lv*), (turpmāk – Apbūves tiesīgais)no otras puses,

kopā tekstā saukti – Puses (turpmāk - Puses),

saskaņā arstarp Pusēm \_\_.\_\_.\_\_\_\_\_\_\_ noslēgtā Apbūves tiesības līguma Nr.\_\_\_\_\_\_\_\_\_\_\_\_, 1.9.punktu sastādījām šo aktu par to, ka Apbūves tiesības piešķīrējs nodod un Apbūves tiesīgais pieņem lietošanā un apsaimniekošanā:

1. Zemi ar kopējo platību 0,03 ha (platība var tikt precizēta veicot zemes vienības daļas mērniecību), kas atrodas Gulbenes novada Stradu pagastā, ir izvietota zemes vienības ar kadastra apzīmējumu 50900140026 daļā un ietilpst nekustamā īpašuma “Valsts mežs 50900110022” ar kadastra numuru 50900110022 sastāvā (turpmāk – Zeme).
2. Apbūves tiesīgais ir iepazinies ar Zemes faktisko stāvokli, Zemes robežas dabā Apbūves tiesīgajam ir ierādītas un Apbūves tiesīgais ir informēts par lietas faktisko stāvokli, lietošanas iespējām un darbības veidiem.
3. Nodošanas – pieņemšanas akts sastādīts latviešu valodā, parakstīts elektroniski ar drošu elektronisko parakstu, kas satur laika zīmogu. Dokumenta abpusējas parakstīšanas datums ir pēdējā parakstītāja pievienotā laika zīmoga datums un laiks.
4. Nodošanas – pieņemšanas akts ir Līguma neatņemama sastāvdaļa.

**Zemi nodeva: Zemi pieņēma:**

**Apbūves tiesības piešķīrējs: Apbūves tiesīgais:**

|  |  |
| --- | --- |
| **AS „Latvijas valsts meži”**  Reģistrācijas Nr.40003466281  Juridiskā adrese:  Vaiņodes iela 1, Rīga, LV- 1004  Tālrunis: 67610015,  e-pasts: [lvm@lvm.lv](mailto:lvm@lvm.lv)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*Šis dokuments ir parakstīts ar drošu elektronisko parakstu un satur laika zīmogu*

|  |  |
| --- | --- |
| Attēls, kurā ir teksts, fonts, logotips, grafika  Mākslīgā intelekta ģenerētais saturs var būt nepareizs. | AKCIJU SABIEDRĪBA ”LATVIJAS VALSTS MEŽI”  reģistrācijas Nr.40003466281 |

Līguma Pielikums Nr. 3

**LĪGUMPARTNERA rīcības kodekss**

1. **Vispārīgā informācija**

Akciju sabiedrība “Latvijas valsts meži” (LVM), kas nodibināta valstij piekrītošās un valsts īpašumā esošās meža zemes apsaimniekošanai un aizsardzībai, nodrošina valsts mežam piemītošo, sabiedrības akceptēto ekoloģisko un sociālo funkciju realizāciju, valsts meža vērtības saglabāšanu, vairošanu un ienākumus meža īpašniekam – valstij. Ar mērķi līdzsvarot ekonomisko, sociālo un vides jomu attīstību LVM papildus normatīvajiem tiesību aktiem nosaka minimālās prasības Līgumpartnerim, to Līguma izpildē piesaistītajiem apakšuzņēmējiem un darbiniekiem.

*Līgumpartnera rīcības kodekss* ir neatņemama Līguma sastāvdaļa un tā prasības vienādi attiecas uz visām personām, kas noslēgušas Līgumu ar LVM*.* Līgumpartnerim ir pienākums ieviest *Līgumpartnera rīcības kodeksa* prasības visā tā saimnieciskajā darbībā kā arī nodrošināt prasību ievērošanu un izpildes kontroli. Līgumpartnerim izvirzītās prasības tikpat lielā mērā attiecas uz to Līguma izpildē piesaistītajiem apakšuzņēmējiem un darbiniekiem.

Līgumpartneris apņemas bez rakstiskas LVM piekrišanas neizpaust informāciju, kas iegūta Līguma izpildes rezultātā. Līgumpartneris uzskatīs par konfidenciālu jebkuru informāciju, kas tam tapusi zināma attiecībā uz LVM un tā uzņēmējdarbību, klientiem un sadarbības partneriem.

1. **Cilvēktiesības**

Līgumpartnerim ir pienākums ievērot cilvēktiesību normas, identificēt un iespējami samazināt ietekmi uz cilvēktiesībām, kā arī nodrošināt atbilstošu koriģējošu darbību veikšanu jebkurā cilvēktiesību pārkāpuma gadījumā.

1. **Korupcijas un kukuļošanas aizliegums**

Līgumpartnerim ir pienākums ievērot pretkorupcijas tiesību normas, tajā skaitā nepiedāvāt un nepieņemt kukuli, priekšrocības vai citus labumus nolūkā iegūt vai saglabāt sadarbību vai jebkuru citu labumu vai priekšrocību.

1. **Darba tiesības**

**4.1.Darbinieku pamattiesības**

Līgumpartnerim ir pienākums atzīt darbinieku tiesības apvienoties organizācijās, būt organizāciju biedram, izvēlēties savus pārstāvjus un slēgt darba koplīgumu. Līgumpartneris nedrīkst izmantot piespiedu darbu. Līgumpartnerim ir pienākums pret saviem darbiniekiem izturēties ar cieņu. Līgumpartnerim aizliegta jebkāda veida diskriminācija, draudēšana ar vardarbību, jebkāda fiziska vai mutiska aizskaršana vai cita veida nelikumīga aizskaroša rīcība. Līgumpartnerim aizliegts nodarbināt personu, kura nav tiesīga uzturēties Latvijas Republikā.

* 1. **Bērnu un jauniešu darbs**

Līgumpartnerim ir aizliegts pastāvīgā darbā nodarbināt darbiniekus, kuri nav sasnieguši 15 gadu vecumu vai kuri līdz 18 gadu vecuma sasniegšanai turpina iegūt pamatizglītību. Ja Līgumpartneris nodarbina jauniešus, kuri ir sasnieguši minimālo nodarbinātības vecumu, bet ir jaunāki par 18 gadiem, Līgumpartneris nodrošina, lai netiktu apdraudēta jauniešu veselība, drošība vai tikumība, kā arī lai jaunieši netiktu nodarbināti bīstamos darba apstākļos vai darbos, kas varētu kaitēt jauniešu izglītībai.

* 1. **Darba samaksa un darba laiks**

Līgumpartnerim ir pienākums ievērot darba tiesību normas. Līgumpartnerim ir pienākums maksāt darbiniekiem vismaz valstī noteikto minimālo darba algu. Līgumpartneris nodrošina, ka darba samaksa un tās noteikumi darbiniekiem ir saprotami un godīgi, kā arī atbilst normatīvajiem tiesību aktiem vai darba koplīgumam. Līgumpartneris nodrošina, lai darba stundu skaits atbilst valstī noteiktajam saskaņā ar normatīvajiem tiesību aktiem vai darba koplīgumam. Līgumpartneris nodrošina vismaz vienu brīvdienu septiņu darbdienu nedēļā.

* 1. **Veselība un drošība**

Līgumpartnerim ir pienākums nodrošināt darbiniekiem drošu un veselībai nekaitīgu darba vidi atbilstoši normatīvajiem tiesību aktiem. Līgumpartneris nodrošina, ka tā darbinieki un piegādātāji ir informēti par veselības un drošības prasībām, tajā skaitā par Līgumā noteiktajām LVM prasībām, kā arī par atbilstošu attiecīgo darbinieku apmācību tiem saprotamā valodā un aprīkojumu. Līgumpartnerim ir pienākums nodrošināt un kontrolēt darbinieku kvalifikācijas un aprīkojuma atbilstību LVM un Latvijas Republikas normatīvajiem tiesību aktiem, rīkojot pārbaudes darbu izpildes vietās un samērīgi ar darbību mērogu un intensitāti nodrošināt atbilstošas koriģējošas darbības. Līgumpartnerim ir pienākums informēt LVM par katru nelaimes gadījumu darbā. Līgumpartnerim ir pienākums nodrošināt darbiniekus ar pienācīgu apgaismojumu, piekļuvi pirmās palīdzības aprīkojumam.

1. **Vide**

Līgumpartnerim ir pienākums ievērot vides aizsardzības prasības, kas noteiktas LVM un Latvijas Republikas normatīvajos tiesību aktos. Līgumpartneris nodrošina, ka tā darbiniekiem ir zināšanas un izpratne par vides aizsardzības prasībām un ir pieejams atbilstošs aprīkojums vides aizsardzības pienākumu efektīvai izpildei. Līgumpartneris sistemātiski identificē procesus, kuriem ir potenciāla ietekme uz apkārtējo vidi, tajā skaitā bīstamu vielu glabāšana un rīcība ar tām, novērtē alternatīvas pieejas un nosaka atbilstošas koriģējošas darbības, un informē par tiem darbiniekus. Līgumpartneris nodrošina piesardzības pasākumu ievērošanu ugunsnedrošajā periodā. Līgumpartneris nodrošina, ka darbinieki spēj pienācīgi reaģēt ārkārtas situācijās. Līgumpartnerim ir pienākums informēt LVM par ārkārtas situācijām un konstatētajām nelikumīgām darbībām mežā. LVM aicina Līgumpartneri pielietot videi draudzīgas tehnoloģijas.

**Jautājumu gadījumā LVM aicina zvanīt Līgumā norādītajai kontaktpersonai vai sūtīt jautājumus uz LVM elektroniskā pasta adresi** [**lvm@lvm.lv**](mailto:lvm@lvm.lv)**.**

**LVM izvērtēs katru gadījumu, kad no trešajām personām tiks saņemta informācija par *Līgumpartnera rīcības kodeksa* prasību pārkāpumu*.***

***Ar parakstu apliecinu, ka esmu iepazinies ar Līgumpartnera rīcības kodeksu, tā saturs man ir saprotams un apņemos ar to iepazīstināt savus darbiniekus.***

LĪGUMPARTNERIS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ***/\_\_\_\_\_\_\_\_\_\_\_\_\_\_\_\_\_\_\_\_\_\_/***

2025.gada \_\_\_.\_\_\_\_\_\_\_\_\_\_\_

*Šis dokuments ir parakstīts ar drošu elektronisko parakstu un satur laika zīmogu*

Pielikums Nr.4

Nogabalu apraksts ar mežaudzes sastāvu

Attēls, kurā ir diagramma, rinda, plāns, teksts

Mākslīgā intelekta ģenerētais saturs var būt nepareizs.

Attēls, kurā ir teksts, ekrānuzņēmums, rinda, cipars

Mākslīgā intelekta ģenerētais saturs var būt nepareizs.